เดินผ่านร้านนี้มาหลายครั้งแล้วค่ะ สังเกตว่าร้านนี้เป็นที่สนใจของชาวต่างชาติม๊ากมาก วันนี้ได้ฤกษ์ดีหิ้วท้องกิ่วๆ มารอเพื่อนที่ร้านนี้ ลองชิมขนมหวานรองท้องและพักขากันหน่อยก่อนไปจัดอาหารคาว

ร้าน Yello Dellow Dessert ตั้งอยู่บริเวณตรงข้ามกับร้านวัตสัน ร้านอีฟแอนด์บอย และใกล้ๆ กับเดลิย่าค่ะ เดินหาไม่ยากนะคะ หน้าร้านจะเห็นเมนูน้ำผลไม้และของหวานที่ทำจากมะม่วงแปะอยู่เห็นค่อนข้างชัดเจน

+ Gravity (75 บาท)
เมนูไอศกรีมมะม่วงเสิร์ฟมาในน้ำมะม่วงปั่น ตกแต่งด้วยเนื้อมะม่วงหั่นเต๋าและสาคูที่เหมือนไข่มุกในชานมไข่มุกค่ะ สำหรับไอศกรีมรสชาติค่อนข้างหวาน แต่ไม่หวานมากเกินไป รสชาติช่วยกันกับน้ำมะม่วงปั่นซึ่งมีรสเปรี้ยวอมหวานทำให้อร่อยและไม่เลี่ยนค่ะ ถือว่าไอศกรีมเป็นตัวชูโรงในถ้วยนี้เลย เนื้อมะม่วงเปรี้ยวอมหวาน เข้าใจค่ะว่าฤดูนี้ไม่ใช่ฤดูกาลปกติ มะม่วงเลยไม่อร่อยเท่าที่ควร ส่วนสาคูค่อนข้างนิ่มค่ะ กินรวมๆ แล้วอร่อย สดชื่นดี ^^

ใครผ่านมาแถวนี้มาลองกันได้นะคะ พนักงานค่อนข้างโอเค เรานั่งรอเพื่อนนานแล้ว นางยังไม่มีท่าทีว่าจะมาไล่เราออกจากร้านเลยค่ะ ฮ่าๆ
